**Līgums Nr. 3-2/20**

**“Skaņas, gaismas un skatuves aprīkojuma noma un uzstādīšana”, identifikācijas Nr.JPD2019/28/AK**

Jelgavā 2019.gada 22.maijs

**Jelgavas pilsētas pašvaldības iestāde „Kultūra”,** reģ.Nr. 90001282471, juridiskā adrese: Krišjāņa Barona iela 6, Jelgava, LV-3001, tās vadītāja Mintauta Buškevica personā, kurš rīkojas uz Nolikuma pamata, turpmāk šī līguma tekstā saukts Nomnieks, no vienas puses,

un

**SIA “ALFA SLS”,**reģ. Nr. 41203028790*,* Stacijas iela 23, Stende, Talsu nov., LV-3257*,* tāvaldes locekļa Raivja Grantiņapersonā, kurš rīkojas uzsabiedrības statūtu pamata*,* turpmāk šī līguma tekstā saukts Iznomātājs, no otras puses,abi kopā un katrs atsevišķi saukti – Puses, pamatojoties uz atklātā konkursa “Skaņas, gaismas un skatuves aprīkojuma noma un uzstādīšana”, id.Nr.JPD2019/28/AK (turpmāk – iepirkums), ziņojumu, pakalpojuma sniedzējs ir atzīts par uzvarētāju. Puses izsakot savu gribu brīvi – bez maldiem, viltus un spaidiem, noslēdz šo līgumu (turpmāk – Līgums), par sekojošo:

**1.Līguma priekšmets**

1.1. Iznomātājs apņemas pēc Nomnieka pieprasījuma nodrošināt skaņas, gaismas un skatuves aprīkojuma nomu un apkalpojošā personāla nodrošinājumu Nomniekam - skaņas, gaismas un skatuves aprīkojuma nomu laika posmā no līguma slēgšanas dienas uz laiku līdz 24 mēnešiem vai līdz brīdim, kad ir sasniegta šī Līguma 3.1.punktā noteiktā maksimālā summa (atkarībā, kurš no apstākļiem iestājas pirmais), turpmāk Līguma tekstā saukts Pakalpojums.

* 1. Pakalpojuma nomas cena un tehniskā specifikācija, skatuves sagatavošanas un tehniskā aprīkojuma uzstādīšanas noteikumi, norādīti šī Līguma l. pielikumā - finanšu piedāvājums/ Iznomātāja piedāvājums un 2.pielikumā -tehniskā specifikācija/piedāvājums iepirkuma, kas ir šī Līguma neatņemama sastāvdaļa. Iznomātāja pienākums ir izpildīt saistības saskaņā ar piedāvājumu iepirkumam.
  2. Līdzēji var vienoties par Līguma 2.pielikumā noteikto Darba vienību cenu samazinājumu, ja vienā Pieteikumā konkrēta pozīcija vai vairākas pozīcijas tiek iznomātas vismaz uz 48h.

**2.Līdzēju atbildība, pienākumi un tiesības**

* 1. Nomnieks izmantojamo vienību skaitu, apkalpojošā personāla nodrošinājumu un pakalpojuma sniegšanas termiņus, saskaņo ar Iznomātāju, vienojoties, rakstiski vai tieši. Nomniekam ir pienākums savlaicīgi (ne mazāk kā 10 dienas pirms pasākuma) informēt Iznomātāju par nepieciešamo Pakalpojuma pieprasījumu.
  2. Iznomātājs apņemas iznomāt un nodrošināt Nomniekam atbilstošu ražotāja standartiem un labas kvalitātes skaņas, gaismas un skatuves aprīkojumu, LR normatīvo aktu prasībām atbilstošus Pakalpojumus, tai skaitā, Pakalpojuma izmantotajam aprīkojumam un personālam ir pilnībā jāatbilst visam Nomnieka izvirzītajam prasībām iepirkumā, kā arī tehnikai ir pilnībā jāatbilst mērķim, kādam tas ir izmantojams un jāspēj veikt tai noteiktās funkcijas, tās izmantošanas laikā.
  3. Nomniekam ir pienākums samaksāt Iznomātajam par Pakalpojumu saskaņā ar Līguma noteikumiem.
  4. Iznomātajam ir pienākums savlaicīgi iesniegt Nomniekam rēķinus pasūtīto Pakalpojumu apmaksai.
  5. Nomniekam ir tiesības vienpusēji bez otras puses piekrišanas lauzt Līgumu nosūtot Iznomātajam motivētu rakstisku uzteikumu, ja Iznomātājs pienācīgi nepilda savas ar šo Līgumu uzņemtās saistības, par ko tas jau vienu reizi ir rakstiski brīdināts.
  6. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

2.6.1. Piegādātāja piedāvātais apakšuzņēmējs neatbilst Iepirkuma dokumentos apakšuzņēmējam izvirzītajām prasībām;

2.6.2. tiek nomainīts apakšuzņēmējs, uz kura iespējām Iepirkumā izraudzītais pretendents (Piegādātāja) balstījies, lai apliecinātu savas kvalifikācijas atbilstību paziņojumā par līgumu vai Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents (Piegādātāja) atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;

2.6.3. Piedāvātais apakšuzņēmējs, kura veicamās līguma daļas vērtība ir vismaz 10 procenti no kopējās līguma vērtības, atbilst Publisko iepirkumu likuma 42. panta pirmajā minētajiem pretendentu izslēgšanas gadījumiem;

2.6.4. Apakšuzņēmēja maiņas rezultātā tiktu izdarīti tādi grozījumi pretendenta (Piegādātāja) piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

2.6.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma vērtēšanas kritērijiem. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un šī panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

2.6.6. Pasūtītājs pieņem lēmumu atļaut vai atteikt Piegādātāja personāla vai apakšuzņēmēja nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.

2.6.7. Piegādātājs atbild par apakšuzņēmēju veikto līguma daļu.

**3.Līguma summa un samaksas kārtība**

3.1. Maksimāla Līguma summa, ko Nomnieks samaksā Iznomātajam šī Līguma ietvaros par Pakalpojumu ir līdz EUR 250 000,00 (divi simti piecdesmit tūkstoši un 00 *euro* centi) bez PVN.

3.2. Iznomātājs par Pakalpojumu piestāda Nomniekam rēķinu. Nomnieks apmaksā no Iznomātāja saņemto Pakalpojuma vērtību ar bezskaidras naudas pārskaitījumu Iznomātāja rēķinā norādītajā bankas konta 15 (piecpadsmit) darba dienu laikā no pieņemšanas- nodošanas akta parakstīšanas dienas un rēķina saņemšanas dienas.

3.3. Nomas cena par Pakalpojumu ir norādīta šī Līguma l. pielikumā, kas atbilst Iznomātāja piedāvājumam Nomnieka rīkotajā iepirkumā.

* 1. Pakalpojuma kopēja nomas cena tiek noteikta atkarībā no Nomnieka veiktā

pieprasījuma, atbilstoši Līguma 1.pielikuma noradītajām Pakalpojuma nomas cenām.

* 1. Par Līguma 3.2.punkta noteikto Pakalpojuma apmaksas termiņu nokavējumu Iznomātajam ir tiesības noteikt Nomniekam līgumsodu 0,1% apmērā no laikā nesamaksātās summas par katru nokavējuma dienu, bet kopsummā ne vairāk kā 10% no pamatparāda summas.
  2. Par Līguma 4.1.,4.2., 4.3.3. un/vai 4.4. punktos noteikta termiņa nokavējumu Iznomātājs maksā Nomniekam līgumsodu 0,1% apmērā no konkrētā pasūtījuma kopsummas par katru nokavējuma dienu bet kopsummā ne vairāk kā 10% no pamatparāda summas.
  3. Nomnieks var veikt avansa norēķinu 100% apmērā par Iznomātāja sniegtajiem pakalpojumiem. Iznomātājs iesniedz Nomniekam rakstveida apliecinājumu, ka tiks nodrošināts pakalpojums, par ko tiks veikts avansa maksājums.

1. **Pakalpojuma pieņemšanas kārtība**
   1. Iznomātājs vienam pasākumam skaņas, gaismas aparatūru uzstāda, nepārsniedzot 12 (divpadsmit stundas).
   2. Iznomātājs nodrošina skatuves sagatavošanu pasākumam (uzbūve, skaņas, gaismas izvietošana un komutācija), nepārsniedzot 24 (stundas).
   3. Pakalpojuma pārbaude:
      1. vienlaicīgi ar Pakalpojuma pieņemšanu attiecīgā Nomnieka atbildīgā persona (JPPI „Kultūra" Attīstības plānošanas un projektu vadības sektora vadītājs Ivars Pirvics, tel. nr.:63084677, e-pasts; kultura@kultura.jelgava.lv), turpmāk Līguma teksta - Nomnieka atbildīgā persona, veic Pakalpojuma kvalitātes, un nomā ņemamo vērtību skaita pārbaudi;
      2. ja Iznomātāja Pakalpojums atbilst tehniskajai specifikācijai (Līguma 2.pielikums), kvalitātei un daudzumam, Nomnieka atbildīgā persona paraksta pieņemšanas-nodošanas aktu.
      3. Ja Nomnieka atbildīgā persona konstatē Pakalpojuma neatbilstību Līguma prasībām, kā rezultātā Nomnieks vairs nav ieinteresēts Pakalpojuma saņemšanā, Pakalpojums neatbilst specifikācijai , kvalitātei un daudzumam , tad Pakalpojums, netiek pieņemts un par to tiek sastādīts defektu akts, kas ka kārtējais pielikums kļūst par Līguma neatņemamu sastāvdaļu.
   4. Gadījumā, ja Iznomātājs nodrošina Līguma prasībām neatbilstošu, nekvalitatīvu Pakalpojumu, Līdzēji fiksē konstatētās nepilnības defektu aktā un norāda termiņu nepilnību novēršanai. Iznomātāja pienākums ir novērst konstatētos pārkāpumus nekavējoties, bet ne vēlāk kā vienas dienas laikā un segt visus Nomniekam radušos zaudējumus šai sakarā.
2. **Līguma darbība**

* 1. Līgumu var izbeigt pirms termiņa tikai līgumā noteiktajos gadījumos un kārtībā. Puse paziņo otrai Pusei par līguma izbeigšanu 10 (desmit) darba dienas pirms līguma izbeigšanas.
  2. Pasūtītājam ir tiesības izbeigt līgumu pirms termiņa gadījumos, ja:
     1. Piegādātājs kļūst maksātnespējīgs, bankrotē, tā darbība ir apturēta vai pārtraukta;
     2. Piegādātājs nepiegādā Preci līgumā norādītajā termiņā un apjomā;
     3. Pasūtītājs, ar rakstisku paziņojumu, ir tiesīgs līgumu lauzt nekavējoties, ja līgumu nav iespējams izpildīt tādēļ, ka Piegādātājam līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
     4. Pasūtītājam ir tiesības vienpusēji atkāpties no līguma pirms termiņa, nosūtot Piegādātājam rakstisku paziņojumu Līgumā noteiktajā kārtība, Publisko iepirkumu likuma 64.panta pirmajā daļā noteiktajos gadījumos.
     5. Piegādātājs pēc Pasūtītāja iepriekšēja brīdinājuma un/vai defekta akta nosūtīšanas Piegādātājam, nenovērš vai nevar novērst Precei konstatētos trūkumus, defektus un citas neatbilstības saskaņā šī līguma nosacījumiem;

1. **Nepārvarama vara**
   1. Līdzējs tiek atbrīvots no atbildības par pilnīgu vai daļēju Līguma paredzēto saistību neizpildi, ja šāda neizpilde ir notikusi pēc Līguma parakstīšanas dienas. nepārvaramas varas, kuru nebija iespējams ne paredzēt, ne novērst, iestāšanas rezultātā. Šāda nepārvarama vara ietver sevī notikumus, kuri iziet ārpus Līdzēju kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, un citi norādījumi, kas ir saistoši Līdzējiem, un citi apstākļi, kas neiekļaujas Līdzēju iespējamās kontroles robežās) .
   2. Līdzējam, kas nokļuvis nepārvaramas varas apstākļos, bez kavēšanās jāinformē par to otrs Līdzējs rakstiski 3 (trīs) darba dienu laikā pēc nepārvaramas varas iestāšanas un ziņojumam, ja nepieciešams, jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.
   3. Ja minēto apstākļu (Līguma 5.1. punkts) dēļ Līgums nedarbojas ilgāk par 20 (divdesmit) dienām, katram Līdzējam ir tiesības atteikties no Līguma izpildes, par to rakstveida brīdinot otru Līdzēju vismaz 10 (desmit) dienas iepriekš. Šajā gadījumā neviens Līdzējs nevar prasīt atlīdzināt zaudējumus, kas radušies šī Līguma izbeigšanās rezultātā.

**7.Citi līguma noteikumi**

7.l. Līgums stājās spēkā no līguma slēgšanas dienas uz laiku līdz 24 mēnešiem vai līdz brīdim, kad ir sasniegta šī Līguma 3.1.punktā noteiktā maksimālā summa (atkarībā, kurš no apstākļiem iestājas pirmais).

7.2. Vienpuseja atkāpšanas no līguma nav pieļaujama, izņemot šajā Līgumā paredzētajos gadījumos. Ja Iznomātājs pēc Līguma parakstīšanas jebkuru iemeslu dēļ (izņemot Nomnieka tieši vainojamas rīcības dēļ) atteicies no Pakalpojuma sniegšanas, tad Nomniekam ir tiesības pieprasīt līgumsoda samaksu no Iznomātāja 10 % apmērā no maksimālās Līguma summas, kā arī Iznomātājs atlīdzina Nomniekam visus zaudējumus, kas tam radušies šī iemesla dēļ (tai skaitā arī nomas cenu starpību ar jauno iepirkumu). Līgumsods Iznomātājam jāsamaksā Nomnieka bankas kontā 5 (piecu) darba dienu laikā no Nomnieka piestādītā rēķina izrakstīšanas brīža. Par katru līgumsoda maksājuma kavēšanas dienu, Iznomātājs maksā Nomniekam 0,1% no maksājamās summas.

* 1. Visas domstarpības un strīdus, kas radušies Līguma izpildes gaitā, Līdzēji cenšas atrisināt sarunu ceļā. Strīdi un nesaskaņas, ko Līdzēji neatrisina sarunu ceļā, tiek izskatīti LR tiesību aktos noteiktajā kartībā.
  2. Visi Līguma grozījumi un papildinājumi ir sastādāmi, Līdzējiem rakstiski vienojoties, un ir pievienojami Līgumam kā pielikumi, un no to parakstīšanas dienas kļūst par Līguma neatņemamu sastāvdaļu. Tie ir saistoši abiem Līdzējiem.
  3. Līgums ir sastādīts uz 4 (četrām) lapām, Līguma 1 pielikums sastādīts uz 2 (divām) lapām un 2 pielikums sastādīts uz 10 (desmit) lapām latviešu valodā divos identiskos eksemplāros ar vienādu juridisko spēku. Katrs Līdzējs saņem pa vienam eksemplāram.

1. **Līdzēju rekvizīti:**

|  |  |
| --- | --- |
| ***Iznomātājs:***  SIA “ALFA SLS”  Vienotais reģ.Nr. 41203028790  Juridiskā adrese: Stacijas iela 23, Stende, Talsu nov., LV-3257  Banka: AS “Swedbank”  Bankas kods: HABALV22  Bankas konta Nr: LV88HABA0551015823886  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis Raivis Grantiņš | ***Nomnieks:***  **Jelgavas pilsētas pašvaldības iestāde „Kultūra”**,  Vienotais reģ.Nr. 90001282471  Juridiskā adrese: Krišjāņa Barona iela 6, Jelgava, LV-3001,  Banka: SEB Banka  Bankas kods: UNLALV2X008  Bankas konta Nr.: LV29UNLA0050001026977  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vadītājs Mintauts Buškevics |